google/wiki40b huggingface dataset:
Feleknas Uca

Feleknas Uca (lahir September 17, 1976) ialah seorang ahli Parlimen Eropah untuk Parti Demokratik Sosialisme (PDS), sebuah parti sayap kiri di Jerman. Pada suatu masa, beliau merupakan satu-satunya ahli parlimen Yazidi sehingga dewan perundangan Iraq dipilih pada tahun 2005.

Biografi ringkas

Feleknas Uca dilahirkan di Celle, Saxony Bawah, Jerman kepada sebuah keluarga Kurdistan. Beliau lulus dari Sekolah Komprehensif di Celle sebelum menyertai perantisan sebagai seorang pembantu doktor, dan menyiapkan Abitur-nya melalui pembelajaran berjarak.
Pada tahun 1999 ketika hanya berumur 22 tahun, Uca dipilih untuk Parlimen Eropah selepas mendapat tempat kelima antara enam tempat dalam senarai negara PDS. Dalam Parlimen Eropah Ke-5 (1999-2004), beliau menyertai jawatankuasa-jawatankuasa Parlimen untuk Kebudayaan, Pendidikan, Media, dan Peluang Sama. Uca juga merupakan ahli jawatankuasa parlimen bersama Kesatuan Eropah-Turki, serta juga penyokong yang bersifat terus terang kepada Leyla Zana, ahli politik Kurdistan Turki yang dipenjarakan. Beliau mengekalkan hubungan yang rapat dengan kumpulan-kumpulan jauh kiri di Turki dan terutamanya, dengan kumpulan-kumpulan nasionalis Kurdistan.
Dalam pemilihan calon PDS untuk pilihan raya Parlimen Eropah Ke-6 (2004-2009), Uca jatuh ke tempat ketujuh dalam senarai negara PDS, dan mengakibatkannya mengalami tekanan yang kuat. Walaupun demikian, PDS memperoleh bahagian undi yang lebih sedikit dalam pilihan raya pada tahun 2004 dan oleh itu, Uca dikembalikan ke Parlimen dengan mencapai tempat yang terakhir.
Sehingga tahun 2006, Feleknas Uca masih bujang dan masih tinggal di Celle.
General Emilio Aguinaldo (Cavite)

General Emilio Aguinaldo (Bailen di original), merupakan sebuah perbandaran di wilayah Cavite, Filipina.
Castaño del Robledo

Castaño del Robledo merupakan sebuah kawasan perbandaran yang terletak di wilayah Huelva, Andalusia, Sepanyol
Tanjungjaya, Panimbang

Poskod

Poskod yang digunakan di Tanjungjaya adalah 42281. Terdapat 6 buah desa di dalam daerah kecamatan Panimbang.
KRI Teluk Berau

Meriam

KRI Teluk Berau dilengkapi dengan dua meriam 37 mm, satu daripadanya berkembar. Meriam ini menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang.

Pengesan

KRI Teluk Berau memiliki radar pengesan permukaan dan udara MR-302/Strut Curve. Radar tersebut merupakan radar pengawas yang berupaya memberikan carian radar dan amaran ancaman awal. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas "scan mode".

Tujahan

Kapal KRI Teluk Berau mempunyai dia enjin disel dengan 2 gandar yang mampu menghasilkan 12,000 bhp dengan kelajuan 18 knot.
Lanchang Kuning

Pengarah

Filem Lancang Kuning diarah oleh pengarah M. Amin pada 1962 oleh Cathay-Keris Film Productions.

Ringkasan

Cerita ini mengisahkan perebutan antara dua panglima, iaitu Panglima Alang Yahya dan Panglima Ali merebutkan Telani. Apabila Telani berkahwin dengan Panglima Alang Yahya, Panglima Ali membuat helah kepada Baginda Sultan Siak bahawa untuk melancarkan Lancang Kuning baginda, ia memerlukan korban seorang perempuan bunting sulung iaitu Telani!
Padang Gading

Poskod

Poskod yang digunakan di Padang Gading adalah 38766. Terdapat 8 buah desa di dalam daerah kecamatan Sungai Rumbai.
Saint-Germain-sur-Bresle

Saint-Germain-sur-Bresle ialah sebuah komun yang terletak di komun Somme di Picardie di utara Perancis.
Paleosen

Paleosen (simbol Pε) merupakan epok geologi yang berada dari sekitar  juta tahun dahulu (65.5±0.3 hingga 55.8±0.2 Ma). Ia merupakan epok pertama dalam kala Paleogen dalam zaman Senozoik. Seperti dengan kebanyakan kala geologi yang lebih lama, stratum-stratum yang mentakrifkan permulaan dan penghujung epok ini telah dikenal pasti dengan betul tetapi tarikh tamat yang sebenarnya masih belum diketahui.
Epok Paleosen segera menyusul peristiwa kepupusan besar-besaran di hujung Usia Kapur, iaitu sempadan Usia Kapur–Paleogen yang menandakan pupusnya dinosaur bukan keunggasan, reptilia laut gergasi serta kebanyakan fauna dan flora yang lain. Kepupusan dinosaur meninggalkan kosong ceruk-ceruk ekologi di seluruh dunia, dan nama "Paleosen" datang dari bahasa Yunani dan memaksudkan fauna "lama" ( παλαιός, palaios) – "baru" ( καινός, kainos) yang timbul sewaktu epok ini sebelum order-order mamalia moden muncul dalam Eosen.

Iklim

Awal Paleosen lebih dingin dan kering daripada Usia Kapur sebelumnya, tetapi suhu naik secara mendadak sewaktu Maksimum Haba Paleosen–Eosen. Iklim seluruh dunia menjadi hangat dan lembap menjelang sempadan Eosen dengan pertumbuhan vegetasi di Greenland dan Patagonia, buaya berenang-renang di tepi pantai Greenland, dan primat purba berevolusi di hutan palma tropika utara Wyoming, AS. Kawasan kutub Bumi nyaman dan sederhana; Amerika Utara, Eropah, Australia dan selatan Amerika Selatan hangat dan sederhana; kawasan khatulistiwa beriklim tropika; manakala kawasan di utara dan selatan sawat khatulistiwa beriklim terik dan gersang.

Paleogeografi

Dalam pelbagai segi, Paleosen meneruskan proses-proses yang telah bermula pada lewat Usia Kapur. Sewaktu Paleosen, benua-benua masih berhanyut ke arah kedudukan masa kini masing-masing. Superbenua Laurasia belum berpecah kepada tiga benua - Eropah dan Greenland masih tercantum, Amerika Utara dan Asia masih dihubungkan dengan jambatan daratan, sementara Greenland dan Amerika Utara mulai berpecah. Orogeni Laramid pada lewat Usia Kapur masih meninggikan Banjaran Rocky di barat Amerika hinggalah epok yang seterusnya.
Amerika Selatan dan Utara masih terpisah oleh laut khatulistiwa (tetapi tercantum sewaktu Neogen); komponen-komponen bekas superbenua selatan Gondwanaland masih berpecah, yang mana Afrika, Amerika Selatan, Antartika dan Australia semakin menjauhi satu sama lain. Afrika menghala ke utara ke arah Eropah, perlahan-lahan menutup Lautan Tethys, sementara India mula berpindah ke Asia lalu menyebabka pelanggaran tektonik serta pembentukan Banjaran Himalaya.
Laut-laut pedalaman di Amerika Utara dan Eropah telah reda sekitar awal Paleosen untuk membuka laluan kepada flora dan fauna daratan yang baru.
Kampung Permatang Tiong

Poskod

Poskod yang digunakan di Kampung Permatang Tiong, Kulim, Kedah adalah 09000.
San Martín del Río

San Martín del Río merupakan sebuah kawasan perbandaran yang terletak di wilayah Teruel, Aragon, Sepanyol
Kampung Suak Petai

Poskod

Poskod yang digunakan di Kampung Suak Petai, Manong, Perak ialah 33800.
Góra Kalwaria

Góra Kalwaria merupakan sebuah bandar yang terletak di wilayah Masovian, Poland.
Kau Yang Satu

Cetak rompak

Filem Kau Yang Satu telah dicetak rompak dua minggu sebelum penayangan rasmi oleh dua orang individu. Rakaman filem secara langsung tersebut yang dibuat di pawagam yang tidak dinyatakan telah disebarkan melalui Facebook. Dianggarkan kerugian akibat rakaman tersebut mencecah RM 2 juta.
Kampung Gong Gemia

Poskod

Poskod yang digunakan di Kampung Gong Gemia, Paka, Terengganu ialah 23100.
Lapangan Terbang Antarabangsa Don Mueang

Pembukaan semula terminal

Pada 30 Januari 2007, Menteri Pengangkutan telah mencadangkan membuka Lapangan Terbang Antarabangsa Don Mueang untuk sementara bagi memberi laluan kepada pembaikan landasan di Suvarnabhumi. Cadangan ini perlu menurut kebenaran daripada kabinet tertinggi kerajaan. Pada 25 Mac 2007, terminal lapangan terbang dibuka semula secara rasmi.
Kompos

Kompos ialah bahan organik yang telah terurai dan dikitar semula sebagai baja dan pinda tanah. Kompos adalah bahan utama dalam pertanian organik. Asasnya, pengkomposan memerlukan hanya timbunan buangan di kawasan luar dan menunggu bahan-bahan tersebut terurai dari enam minggu atau lebih. Kaedah pengomposan moden menggunakan beberapa langkah proses, dipantau dengan teliti dengan kemasukan air, udara, dan bahan yang kaya dengan karbon dan nitrogen.
Proses pengkomposan dibantu dengan bahan tumbuhan disiat, menambah air dan memastikan pengudaraan yang sempurna dengan menggembur campuran secara berkala. Cacing dan kulat menguraikan bahan dengan lebih lanjut. Bakteria aerobik menjalankan proses kimia dengan menukar input kepada haba, karbon dioksida, dan amonium. Amonium kemudian diubah lebih lanjut oleh bakteria sebagai zat tumbuhan, nitrite dan nitrate melalui proses nitrifikasi.
Kompos kaya dengan nutrien. Ia digunakan di kebun, taman, hortikultur, dan pertanian. Kompos itu sendiri baik bagi tanah dalam pelbagai cara, termasuk sebagai pindah tanah, baja, tambahan humus atau asid humik, dan sebagai racun serangga semula jadi bagi tanah.
Dalam ekosistem semulajadi, kompos berguna dalam pengawalan hakisan, tebus guna tanah dan anak sungai, pembinaan tanah paya, dan sebagai penutup tebus tanah. Kandungan organik bertujuan bagi pengkomposan juga boleh digunakan bagi menghasilkan gasbio melalui pengcernaan anaerobik. Pencernaan anaerobik kini pantas menggantikan pengkomposan di sesetengah tempat di dunia termasuk Eropah Tengah sebagai cara kurang kitar bahan buangan organik.

Sejarah

Pengkomposan diakui bermula sejak awal Empayar Rom iaitu bermula daripada Pliny yang Tua (AD 23-79). Secara tradisional, pengkomposan adalah dengan menimbun bahan organik sehingga musim penanaman berikutnya. Ketika itu bahan-bahan kompos cukup terurai untuk sedia digunakan pada tanah. Kelebihan kaedah ini adalah kurang masa atau tiada masa atau usaha diperlukan bagi pengkomposan. Ia sesuai dengan amalan pertanian di kawasan iklim sederhana. Kekurangannya pula (dari pandangan moden) adalah ruang tersebut terpaksa digunakan selama setahun menyebabkan sesetengah zat mungkin larut lesap akibat terdedah kepada hujan. Kehadiran organisma dan serangga penyebab penyakit mungkin tidak dapat dikawal dengan mencukupi.
Sawang Lebar

Poskod

Poskod yang digunakan di Sawang Lebar adalah 38373. Terdapat 16 buah desa di dalam daerah kecamatan Air Napal.
Naval, Huesca

Naval merupakan sebuah kawasan perbandaran yang terletak di wilayah Huesca, Aragon, Sepanyol
Kadawung

Poskod

Poskod yang digunakan di Kadawung adalah 41262. Terdapat buah desa di dalam daerah kecamatan Pabuaran.
Woldert

Woldert merupakan sebuah kawasan perbandaran terletak di daerah Neuwied, Rhineland-Palatinate, Jerman.
Masjid ( F ) Jengka 03

Sejarah

Masjid ( F ) Jengka 03 digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid ( F ) Jengka 03 adalah Muhamad Bin Ghani. Masjid ( F ) Jengka 03 memiliki No Daftar: MY-06-JKA-00293.
Sekolah Berasrama Penuh Integrasi Batu Rakit

Sejarah

SBP Integrasi Batu Rakit (BRaInS) yang dahulunya dikenali sebagai SMKA Batu Rakit telah dinaik taraf dan dibuka pada 17 Januari 2003. Sekolah ini terletak kira-kira 37 kilometer dari Kuala Terengganu. SBP Integrasi Batu Rakit mula dibina pada tahun 2001 dan diduduki pada awal tahun 2003 iaitu apabila bermulanya sesi pertama penggal persekolahan. Pada 5 Januari 2003, SMKA Batu Rakit dinaikkan taraf menjadi sebuah Sekolah Berasrama Penuh.

Pencapaian

SBP Integrasi Batu Rakit ialah sekolah yang pertama menggunakan satu sistem yang mesra alam antara sekolah di Malaysia dan merupakan projek yang kedua terbesar selepas projek pembinaan Universiti Sains Malaysia. SBP Integrasi Batu Rakit mempunyai segala kemudahan untuk pentadbir, para guru, pelajar dan kakitangan yang merangkumi kediaman Pengetua, Penolong Kanan 1, Penolong Kanan HEM, 24 unit kuarters guru, surau sekolah, kantin sekolah, dewan besar, dewan makan dan padang permainan.
Burung Kedidi Kerikil

Ciri-ciri

Burung Kedidi Kerikil ialah haiwan berdarah panas, mempunyai sayap dan tubuh yang diselubungi bulu pelepah. Burung Kedidi Kerikil mempunyai paruh tanpa gigi.
Jantung Burung Kedidi Kerikil terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai burung, Burung Kedidi Kerikil membiak dengan cara bertelur 2-4 biji. Telur yang dihasilkan mempunyai cangkerang keras di dalam sarang yang dibinanya.
Masjid As-Salam (Terengganu)

Pentadbiran

Masjid As-Salam memiliki nombor pendaftaran masjid No Daftar: MY-11-KTR-00039.
Fachbach

Fachbach merupakan sebuah kawasan perbandaran terletak di daerah Rhein-Lahn-Kreis, Rhineland-Palatinate, Jerman.
Soto de la Vega

Soto de la Vega merupakan sebuah kawasan perbandaran di Sepanyol di León, di komuniti autonomi Castile dan León.
Gunung Bunder 1

Poskod

Poskod yang digunakan di Gunung Bunder 1 adalah 16810. Terdapat buah desa di dalam daerah kecamatan Pamijahan.
Gading sebagai perhiasan

Gading haiwan banyak digunakan sejak zaman-berzaman untuk menghasilkan pelbagai jenis barangan dari ukiran, gigi palsu hingga ke mainan sekalipun seperti domino Bahan ini boleh didatangkan daripada pelbagai sumber, gajah merupakan haiwan utama yang dicari namun haiwan lain seperti mamot, walrus, badak air, ikan-ikan paus sperma dan kelasa, narwhal serta babi hutan juga digunakan.

Tamadun-tamadun Barat

Kedua-dua tamadun Yunani and Rom purba banyak menggunakan gading untuk menghasilkan pelbagai jenis karya seni, alatan upacara malah juga bahan perhiasan. Kepupusan spesies gajah Syria dan Afrika Utara dikatakan akibat permintaan yang tinggi terhadap bahan gading pada zaman ini.

Alam Cina

Masyrakat China turut memandang tinggi bahan ini atas mutunya dalam pembuatan karya berseni dan peralatan seharian, baik untuk mebghasilkan patung dewa-dewi hingga ke bahagian paip untuk menghisap candu.

Asia Tenggara

Bahan ini digunakan dalam kerajaan dalam kawasan Indochina (kini merangkumi Myanmar, Thailand, Laos dan Kemboja) dalam pembuatan cap mohor yang berukiran halus untuk tujuan memeterai persuratan rasmi, serta juga dalam pembuatan bekas mudah kedap udara. Ia dijadikan bahan digemari masyarakat kerajaan-kerajaan dalam Alam Melayu dalam pembuatan hulu keris. Di Filipina pula, ia digunakan sebagai bahan ukiran membuat muka dan tangan patung tokoh agama yang enghiasi gereja-gereja, terutamanya dalam budaya Santero.

Pemerolehan dan pengawalan bahan mentah

Gading bisa diambil daripada bangkai haiwan yang sudah mati, namun kebanyakan gading diperolehi melalui pembunuhan gajah yang masih hidup; terdapat suatu catatan pada tahun 1930 misalnya yang menyatakan sebanyak 700 ekor gajah dibunuh bagi mendapatkan sebanyak 40 tan gading. Kawanan-kawanan gajah liar diburu dan dibunuh secara besar-besaran kerana permintaan bahan gading yang sangat tinggi pada awal abad ke-20. Berikutan pengurangan mendadak taburan liar haiwan yang diburu ini setelah sekian lama, import dan penjualan gading diharamkan atau diberikan kawalan sangat ketat di banyak negara. Polisi ini turut dibawa ke pembelian dalam talian, misalnya pengenaan pengharaman penjualan gading gajah antarabangsa di laman  eBay oleh Tabung Kebajikan Haiwan Antarabangsa pada tahun 2007.
Perisytiharan Hak Asasi Manusia Sejagat

Sejarah

Sebelum Perisytiharan Hak Asasi Manusia Sejagat diisytiharkan, beberapa negara telah mengisytiharkan pengisytiharan yang seumpamanya, termasuk Undang-undang Hak Asasi England, Undang-undang Hak Asasi di Amerika Syarikat, dan Perisytiharan Hak Asasi Manusia dan Warganegara di Perancis.

Penciptaan

Oleh sebab kekejaman yang dilakukan Jerman Nazi semakin jelas selepas Perang Dunia Kedua, maka masyarakat sejagat bersependapat bahawa Piagam Bangsa-Bangsa Bersatu tidak cukup mendefinasikan hak-hak asasi yang dimaksdukannya, maka timbulnya keperluan untuk satu perisytiharan sejagat yang menerangkan secara terperinci hak-hak individu. John Peters Humphrey dari Kanada diundang oleh Setiausaha Agung Pertubuhan Bangsa-Bangsa Bersatu untuk mengerjakan projek ini lalu menjadi menggubal utama Perisytiharan. Humphrey dibantu oleh Eleanor Roosevelt dari Amerika Syarikat, Jacques Maritain dan René Cassin dari Perancis, Charles Malik dari Lubnan, P. C. Chang dari Republik China, dan lain-lain. Perisytiharan ini diratifikasi ketika Perhimpunan Agung pada 10 Disember 1948 melalui undian 48 setuju, 0 tidak setuju, serta 8 pengecualian (semua negara Blok Soviet, Afrika Selatan dan Arab Saudi). Sungguhpun peranan utama yang dimainakn oleh warga Kanada tersebut, namun Kerajaan Kanada mula-mulanya mengecualikan diri daripada mengundi mengenai draf Perisytiharan, tetapi kemudian mengundi untuk menyokong draf muktamadnya di Perhimpunan Agung.

Struktur dan implikasi perundangan

Dokumen ini dibentangkan mengikut tradisi undang-undang awam, termasuk satu mukadimah diikuti 30 artikel. Dokumen ini dijadikan sebagai satu kenyataan objektif-objektif yang perlu diikuti kerajaan-kerajaan sedunia. Sebilangan peguam antarabangsa percaya bahawa Deklarasi ini membentuk sebahagian undang-undang antarabangsa adat setta menjadi alatan yang berkuasa dalam menggunakan tekanan diplomatik dan moral terhadap mana-mana kerajaan yang mencabuli mana-mana artikelnya. Persidangan Antarabangsa Pertubuhan Bangsa-Bangsa Bersatu mengenai Hak Asasi Manusia 1968 memberikan nasihat agar perisytiharan ini "membentuk satu kewajipan untuk ahli-ahli masyarakat antarabangsa" kepada semua orang. Perisytiharan ini telah berfungsi sebagai asas untuk dua waad hak asasi manusia PBB tanpa ikatan yang asal, iaitu Waad Antarabangsa mengenai Hak-hak Awam dan Politik, dan Waad Antarabangsa mengenai Hak-hak Ekonomi, Sosial dan Kebudayaan. Sehingga masa ini, perisytiharan ini masih dipuji oleh para akademik, penyokong, dan mahkamah-mahkamah perlembagaan.
Victor Wanyama

Kehidupan awal

Wanyama menghadiri Kamukunji High School, yang menyajikan pasukan bola sepak berjaya. Setelah meninggalkan sekolah tinggi, dia juga bermain dengan Akademi JMJ selama tiga tahun di mana dia juga menyertai kelab Liga Perdana Kenya Nairobi City Stars dan AFC Leopards.  Pada tahun 2007 dia menyertai kelab Allsvenskan Helsingborg tetapi setelah pemergian abangnya McDonald Mariga ke kelab Serie A Parma pada tahun 2008, Wanyama kembali ke Kenya.

Karier antarabangsa

Wanyama membuat penampilan sulung untuk pasukan bola sepak kebangsaan Kenya pada bulan Mei 2007, berumur cuma 15 tahun ketika perlawanan persahabatan menentang Nigeria. Dia juga bermain dalam semua enam perlawanan kelayakan Piala Dunia 2010 Kenya. Dia menjadi kapten pasukan kebangsaannya pada tahun 2013.
The Great Race

Pelakon

Filem ini turut disertai oleh beberapa orang pelakon terkenal, antaranya adalah Tony Curtis, Natalie Wood, Jack Lemmon

Ringkasan

Komedi tentang perlumbaan kereta awal abad ke-20 awal di tiga benua.
Genin

Genin (下忍; Ninja Rendah) adalah peringkat paling rendah di dalam pangkat rasmi ninja. Mereka menunjukkan penguasaan yang berbeza di dalam semua aspek terutamanya kemahiran dan skil ninja. Apabila mereka menjadi Genin, mereka akan diarahkan untuk melakukan misi-misi yang diupah oleh sesuatu organisasi atau pihak individu agar dapat membantu dalam meningkatkan tahap ekonomi kampung mereka. Selalunya mereka akan dihantar untuk melakukan misi-misi bertahap Tahap-D yang mana ianya tidak mengakibatkan soal keselamatan ninja-ninja Genin tersebut. Di antara misi-misi yang dilakukan adalah seperti melakukan kerja-kerja buruh kasar, menyelamatkan kucing milik isteri seorang Daimyo, membersihkan sungai daripada sampah-sarap dan kebarangkalian yang rendah mungkin berlaku untuk mereka terlibat dalam misi-misi bertahap Tahap-C yang mana ianya sudah boleh dianggap sebagai tugasan "ninja" sebenar. Apabila Konohagakure diserang oleh Otogakure dan Sunagakure, mereka telah kekurangan ninja-ninja kelas atasan dan terpaksa menghantar ninja-ninja Genin untuk melakukan misi-misi bertahap tinggi yang telah diupahkan kepada mereka.

Genin disatukan ke dalam pasukan berempat di mana tiga daripadanya adalah ninja Genin dan diketuai oleh seorang ninja Jonin sebagai kapten untuk mempermudahkan mereka mempelajari keperluan asas kumpulan seperti kerjasama dan pengalaman dalam kerja-kerja yang dilakukan oleh ninja. Selain itu, ninja Jonin ini juga merupakan ninja yang hebat dan berfungsi untuk memantau dan melindungi ninja-ninja Genin ini. Pembentukkan dan pembahagian kumpulan berempat ini adalah berasaskan kepada skil individu Genin itu sendiri agar keseimbangan dapat dicapai. Sebagai contoh, Uzumaki Naruto yang lulus dari Akademi Ninja dengan gred terendah disatukan dengan Uchiha Sasuke dan Haruno Sakura; yang masing-masing merupakan pelatih yang tamat dari Akademi Ninja dengan keputusan terbaik dan keputusan kertas peperiksaan terbaik. Selalunya, kumpulan tersebut akan dibentuk daripada dua pelatih lelaki dan seorang pelatih perempuan dan kadang kala ada juga pengecualian mengenai kuota pemilihan anggota dalam kumpulan berempat tersebut.

Oleh kerana fakta Genin berada di kedudukan terendah dalam hierarki pangkat rasmi ninja (pelatih akademi masih belum boleh dianggap ninja sehinggalah mereka tamat latihan di Akademi Ninja),mereka hanya digunakan dengan terhad ketika misi berbahaya (misi Tahap-B dan ke atas) dan hanya mampu menyelesaikan misi Tahap-D dan Tahap-E sahaja. Bagaimana pun, harus diambil perhatian bahawa Genin hanyalah sekadar pangkat yang diberi melalui kelayakkan dalam sesuatu ujian dan peperiksaan ninja dan kadangkala tidak begitu tepat dalam menilai keupayaan seseorang ninja. Sebagai contoh, Uzumaki Naruto masih merupakan ninja bertaraf Genin, namun dia mampu untuk bersaing dengan ninja-ninja dari Kelas-S dari organisasi jenayah dunia Akatsuki.
Sukaharja, Rajadesa

Poskod

Poskod yang digunakan di Sukaharja adalah 46254. Terdapat buah desa di dalam daerah kecamatan Rajadesa.
Chan Kee Siak

Chan Kee Siak Ketua Pegawai Eksekutif Exabytes Network Sdn Bhd.
Pada Pada 14 Disember 2011, beliau menerima Anugerah E&Y Emerging Entrepreneur 2011. Menteri Perdagangan Antarabangsa dan Industri Datuk Seri Mustapa Mohamed telah hadir untuk menyampaikan anugerah tersebut.
Kadathur

Demografik 2001

Menurut bancian India pada tahun 2001, Kadathur memiliki bilangan penduduk seramai 9,814. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Kadathur memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 58% lelaki dan 42% wanita mampu membaca. 11% dari populasi berusia di bawah 6 tahun. (2001)
Sukiyaki

Dua jenis Sukiyaki

Sukiyaki terdapat dalam dua jenis, Sukiyaki jenis daerah Kansai dan Sukiyaki daerah Kanto yang berbeza cara penyajian, jenis ramuan dan rasa.
Bagi Sukiyaki versi Kansai, Sukiyaki hanya dimasak dengan kicap dan gula pasir, sedangkan Sukiyaki jenis Kanto dimasak menggunakan sos Warishita yang merupakan campuran dashi, kicap, gula pasir, dan mirin yang dimasak terlebih dulu.

Sejarah

Terdapat pendapat yang diragukan kebenarannya mengatakan bahawa Sukiyaki pada mulanya adalah daging lembu yang dipanggang (bahasa Jepun: yaki) di atas cangkul besi tebal yang disebut suki.
Sebelum pemulihan Meiji, orang Jepun tidak pernah memakan daging lembu kerana mematuhi larangan agama Buddha yang melarang pengambilan haiwan berkaki empat dan haiwan yang digunakan untuk pertanian. Pada zaman Meiji, kedai daging yang pertama dibuka di Jepun ialah pada tahun 1867, yang diikuti dengan terbukanya restoran Gyunabe.
Sebelum Perang Dunia II, di daerah Kanto masakan ini lebih dikenali dengan nama Gyunabe (牛鍋 lembu, panci).
Bola sepak di Sukan Asia 2018 – Kejohanan Lelaki

Skuad

Kejohanan lelaki adalah kejohanan antarabangsa bawah-23 (dilahirkan pada atau selepas 1 Januari 1995), dengan maksimum tiga pemain lebihan usia dibenarkan.

Peringkat Kumpulan

Dua pasukan teratas setiap kumpulan dan empat pasukan terbaik pasukan ketiga akan mara ke pusingan 16.
Semua masa adalah tempatan, WIB (UTC+7).
Hary Tanoesoedibjo

Kontroversi

Pada Jun 2017, beliau dihalang daripada meninggalkan Indonesia antara 22 Jun dan 12 Julai selepas mendakwa menghantar beberapa mesej teks mengancam kepada Yulianto, seorang timbalan pendakwa raya untuk jenayah khas, yang menyiasat pemulihan cukai kepada firma telekomunikasi, Mobile-8 pada tahun 2009, ketika pemerintahan Hary adalah pesuruhjaya syarikat. Pada 7 Julai 2017, beliau disoal siasat selama kira-kira 8 jam oleh Polis Indonesia atas tuduhan bahawa dia menghantar mesej teks yang mengancam kepada seorang timbalan jeneral.